Nafarroako Parlamentuko Mahaiak, 2020ko otsailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako gaurkotasun handiko galdera, Mendigorriko Julián M.ª Espinal Olcoz Ikastetxe Publikoan D ereduko lerro bat irekitzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko otsailaren 3an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jasok, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Hezkuntzako kontseilari Carlos Gimeno Gurpegui jaunak heldu den otsailaren 6ko Osoko Bilkuran erantzun dezan:

Despopulazioaren aurka borrokatzeko, landa eskolak mantentzeko eta bizikidetasuna sustatzeko beste neurri batzuekin bat:

Hezkuntza Departamentuak ba al du asmorik D ereduko lerro bat irekitzeko Mendigorriko Julián Mª Espinal Olcoz Ikastetxe Publikoan, halako moduan non ekidin eginen baita ikasleen % 40 inguru joan behar izatea Garesera D ereduan matrikulatzeko edo, bestela, bere herrian bertan matrikulatzea, baina nahi ez duten eredu batean matrikulatuta?

Iruñean, 2020ko otsailaren 3an

Foru parlamentaria: Bakartxo Ruiz Jaso